තවද, ඔහුගේ මනා කැපවීම සහ මඟපෙන්වීම ඇගයීම සඳහා නාවික හමුදාධිපතිතුමන් විසින් අවස්ථාවන් 06ක දීම ප්‍රශංසාත්මක ලිපි ප්‍රදානය කර ඇත.ඉතා ‍දක්‍ෂ ක්‍රිඩකයෙකු මෙන්ම අතිශූර ක්‍රීඩා පරිපාලන නිලධාරියෙකු වන ඔහු 2003 සිට 2013 දක්වා වන කාලය තුල ශ්‍රී ලංකා නාවික හමුදා මල්ලව පොර සහ ජූඩෝ සංචිතයන්හි සභාපතීත්වය දරා ඇති අතර, 2004 සහ 2009 වර්ෂයන්හි සිට 2012 වර්ෂය දක්වා පිළිවෙළින් ශ්‍රී ලංකා නාවික හමුදා වූෂූ සහ කරාතේ සංචිතවල ආරම්භක සභාපතීත්වය දරා ඇත.රියර් අද්මිරාල් කපිල සමරවීර, චාන්දනී කුමාරි අතුකෝරළ මහත්මිය සමඟ විවාහ වී සිටින අතර, ඔවුන් ‍දෙපළට චේතනි සමරවීර සහ නිරුණි සමරවීර යන දියණියන් දෙපලක්ද සිටී.